armvectores/hy_wikipedia_2023 huggingface dataset:
Ռաֆիզ Իսմայիլով

Ռաֆիզ Ռզա օկլի Իսմայիլով (ադրբ.՝ Rafiz Rza oğlu İsmayılov, մարտի 30, 1939(1939-03-30), Բաքու, Ադրբեջանական ԽՍՀ, ԽՍՀՄ), Ադրբեջանցի կինոնկարիչ, ռեժիսոր, սցենարիստ, դեկոր նկարիչ, Ադրբեջանի Հանրապետության ժողովրդական նկարիչ (2000)։


== Կենսագրություն ==
Ռաֆիզ Իսմայիլովը ծնվել է 1939 թվականի մարտի 30-ին Բաքվում։ 1962 թվականին ավարտել է Ադրբեջանի պետական ​​գեղարվեստի դպրոցը։ 1966-1972 թվականներին սովորել է Մոսկվայի կինեմատոգրաֆիայի համամիութենական պետական ​​ինստիտուտի գեղարվեստի ֆակուլտետում։ Նա աշխատում է «Ադրբեջանֆիլմ» կինոստուդիայում 1972 թվականից։ Նա բազմաթիվ գեղարվեստական ​​ֆիլմերի, թատերական ներկայացումների ստեղծագործական նկարիչ է։ Մի քանի անիմացիոն կինոնկարների ռեժիսոր է։ Ռ. Իսմայիլովը նաև մի քանի գրքերի կազմող-նկարիչ է։


== Մրցանակներ ==
Ադրբեջանական ԽՍՀ պետական ​​մրցանակ - 1978,
Ադրբեջանական ԽՍՀ վաստակավոր նկարիչ - դեկտեմբերի 1, 1982,
Ադրբեջանի Հանրապետության ժողովրդական նկարիչ - դեկտեմբերի 18, 2000,
«Սուլթան Մուհամմադ» մրցանակ - 2006,
2015 թվականին ին նա արժանացել է «Ոսկե փերի» մրցանակի ՝ որպես «Լավագույն նկարչի աշխատանքը» անվանակարգի, «Արշալույսին դեսպան» ֆիլմի համար։


== Ծանոթագրություններ ==
Լեռնային կենգուրու

Լեռնային կենգուրու, (լատ.՝ Macropus robustus) ագեվազների ընտանիքի պարկավոր կաթնասուն։


== Նկարագրություն ==
Կենդանու մարմնի երկարությունը հասնում է 134-ից 220 սմ-ի, իսկ հասակը 75-ից 140 սմ։ Կենդանին կշռում է մոտավոր 36-40 կգ։ Արուները ի տարբերություն էգերի ավելի մեծ են։ Վերնամաշկը պատված է հաստ, կոպիտ մորթիով։ Կենգուրուների այս տեսակը ագեվազների ընտանիքի ամենամուգ գունավորում ունեցող կենդանին է։ Վերնամաշկը մուգ մոխրագույն է և հաճախ նաև սև։ Հետի մասում գտնվում է երկար պոչը, որը ունի մուգ շագանակագույն գունավորում։


== Տարածվածություն ==
Լեռնային կենգուրուները ապրում են Ավստրալիայի լեռնոտ և չոր շրջաններում, սակայն նրանք տարածված են գրեթե երկրի բոլոր հատվածներում։ Բացառություն է կազմում միայն Թասմանիան։ Նրանք գերադասում են բնակվել այնպիսի վայրերում, որտեղ բուսականությունը քիչ է և քիչ են տեղումները; Այդպիսի վայր կարող է հանդիսանալ Ավստրալիայի ստվերոտ քարանձավային վայրերը։


== Տեսակներ ==
† Macropus robustus altus Owen, 1874
Macropus robustus erubescens Sclater, 1870
Macropus robustus isabellinus Gould, 1842
Macropus robustus robustus Gould, 1840
Macropus robustus woodwardi Thomas, 1901


== Ծանոթագրություններ ==


== Արտաքին հղումներ ==
Animal Diversity Web
Sedgwick County Zoo on Wallaroos Archived 2007-05-05 at the Wayback Machine.
Photos at ARKive. Archived 2013-04-14 at Archive.is
Fourth Crossing Wildlife - The Wallaroo and the Euro Archived 2016-10-19 at the Wayback Machine.
Կոլոսովկա (այլ կիրառումներ)

Կոլոսովկա, կարող է վերաբերել՝


== Ուկրաինայի բնակավայրեր ==
Կոլոսովկա - գյուղ, Ուկրաինայի Ժիտոմիրի մարզի Նարոդիչի շրջանում
Կոլոսովկա - գյուղ, Ուկրաինայի Ժիտոմիրի մարզի Օվրուչի շրջանում
Կոլոսովկա - գյուղ, Ուկրաինայի Խմելնիցկիի մարզի Պոլոննոեի շրջանում
Կոլոսովկա - գյուղ, Ուկրաինայի Նիկոլաևի մարզի Վեսելինովոյի շրջանում
Կոլոսովկա - գյուղ, Ուկրաինայի Պոլտավայի մարզի Վելիկա Բոգաչկայի շրջանում
Կոլոսովկա - գյուղ, Ուկրաինայի Վիննիցայի մարզի Բառի շրջանում


== Ռուսաստանի բնակավայրեր ==
Կոլոսովկա - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Կոլոսովկա - գյուղ Ռուսաստանի Օմսկի մարզի Կոլոսովսկի շրջանի կազմում։
Բանանի շրջան

Բանանի շրջան (արաբ․՝ ناحية بنان‎‎) Սիրիայի Արաբական Հանրապետության շրջանի կարգավիճակ ունեցող վարչական միավոր, որը հանդիսանում է Ալ-Սաֆիրայի գավառի 5 շրջաններից մեկը։
Վարչական կենտրոնն է Բանան քաղաքը։ 2004 թվականի մարդահամարի տվյալներով շրջանը ունի 17,193 բնակչություն։ Տարածքը կազմում է 140.06 կմ2։


== Ծանոթագրություններ ==
Բեզոցո

Բեզոցո (իտալերեն՝ Besozzo), կոմունա Իտալիայում։ Գտնվում է Լոմբարդիա մարզում՝ Վարեզե գավառում։ Բնակչությունը ըստ 2008 թվականի մարդահամարի տվյալերի կազմում է 8793 մարդ, բնակչության խտությունը կազմում է 634 մարդ/կմ²։ Զբաղեցնում է 13 կմ² մակերես։ Փոստային ինդեքս՝ 21023, հեռախոսային կոդ՝ 0332:


== Ծանոթագրություններ ==
Երևանի Էռնստ Թելմանի անվան թիվ 13 դպրոց

Երևանի Էռնստ Թելմանի անվան թիվ 13 դպրոց, հանրակրթական դպրոց Երևանի Կենտրոն վարչական շրջանում։


== Պատմություն ==
Դպրոցը կառուցվել է 1932 թվականին Երևանի «Նոր թաղ» կոչվող թաղամասում։ 1933 թվականին անվանակոչվել է Գերմանիայի կոմունիստական կուսակցության առաջնորդ Էռնստ Թելմանի անունով։ Երկրորդ համաշխարհային պատերազմի տարիներին որպես հոսպիտալ ընդունել է հազարավոր վիրավորների։ 1986 թվականին Կոմունիստական Կուսակցության շրջանային կոմիտեի որոշմամբ դպրոցի հին շենքը քանդվել է` տեղը նորը կառուցելու նպատակով, իսկ դպրոցն իր 450 աշակերտներով զբաղեցրել է Վլադիմիր Մայակովսկու անվան դպրոցի մի մասնաշենքը։ Դպրոցի կառուցումը ձգձգվել է և 1992 թվականի հոկտեմբերի 5-ին դպրոցի նորակառույց շենքը դարձել է անկախ Հայաստանի առաջին դպրոցական կառույցը (ճարտարապետ՝ Լևոն Ղալումյան, Միջազգային ճարտարապետական ակադեմիայի մրցանակ)։

Դպրոցում գործում է «Հայ Ասպետ» կրթադաստիարակչական բարեգործական հիմանդրամը։ 2013 թվականի հունիսի 26-ին  դպրոցի բակում «Հայ ասպետ» հիմնադրամը Կարո Քահքեջյանի մարտական ընկերների հետ բացել է հերոսի հուշակոթող-աղբյուրը։


== Ծանոթագրություններ ==


== Արտաքին հղումներ ==
Պաշտոնական կայքը Archived 2017-03-02 at the Wayback Machine.
Բարի լույս (այլ կիրառումներ)

Բարի լույս անվանումը կարող է վերաբերել հետևյալին.

Բարի լույս (ֆիլմ, 1985)
Բարի լույս (ֆիլմ, 2016)
(4152) Վեբեր

(4152) Վեբեր (անգլ.՝ Weber), աստերոիդ աստերոիդների հիմնական գոտում։ Հայտնաբերվել է 1985 թվականի մայիսի 15-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,17464 ա. մ., առավելագույնը մոտենում է 2,9072 ա. մ. հեռավորության վրա և հեռանում 3,4421 ա. մ.։ Արեգակի շուրջ մեկ ամբողջական պտույտ է կատարում 2066,05 երկրային օրվա ընթացքում, իր ուղեծրով շարժվելով միջինում 0,174246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 17,58° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4152) Վեբեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բալայքյուրակ

Բալայքյուրակ, գետակ Կուրի ավազանում։ Հոսում էր Արցախի Էրքեջ գյուղի մոտով։


== Ծանոթագրություններ ==
Սարգիս (այլ կիրառումներ)

ս
արգիս, կարող է վերաբերել՝

Սարգիս - գյուղ Արևմտյան Հայաստանում, Սեբաստիայի վիլայեթի Ամասիայի գավառում
Սարգիս - գյուղ Օսմանյան կայսրությունում, Տրապիզոնի վիլայեթի Ջանիկի գավառում
Սարգիս - ասորական ծագումով հայկական անուն
Սարգիս - 7-րդ դարի հայ երգիչ (գուսան), որի համբավը տարածված էր ոչ միայն Հայաստանում, այլև նրա սահմաններից դուրս՝ Պարսկաստանում և առհասարակ Մերձավոր Արևելքում
Գրիգոր Շիրմազան

Շիրմազան Գրիգոր Վասիլի (դեկտեմբերի 9-ին 1892, Թիֆլիս-մայիսի 19-ին 1964, Երևան), հայ խորհրդային ինժեներ-շինարար։ ՀԽՍՀ վաստակավոր իռիգատոր (1957)։
Ավարտել է Մոսկվայի հաղորդակցության ճանապարհների ինժեներների ինստիտուտը (1917)։ 1922-1924 թվականներին աշխատել է Երևանի ժող․ համալսարանում (տեխ․ ֆակուլտետի դեկան և դասախոս), 1924 թվականից՝ ջրային տնտեսության բնագավառում։ 1925-1928 թվականներին Շիրմազանի ղեկավարությամբ կառուցվել է Այղր լճի ջրհան կայանը (այն ժամանակ ԽՍՀՄ-ում առաջին խոշոր մեխ․ տեղակայանքը) և ոռոգման համակարգը՝ Էջմիածնի շրջանում։ Զբաղվել է ՀՍԱՀ ոռոգման և ջրամատակարարման հարցերի ուսումնասիրությամբ։
1937 թվականին անհիմն բռնադատվել է , աքսորվել, 1955 թվականին արդարացվել։


== Երկեր ==
Դրվագներ Հայաստանի ոռոգման պատմությունից, Երևան, 1962:
Իլմի Պֆաֆենհոֆեն (շրջան)

Իլմի Պֆաֆենհոֆեն (գերմ.՝ Landkreis Pfaffenhofen an der Ilm), շրջան Գերմանիայում։ Շրջանի վարչական կենտրոնն է Իլմի Պֆաֆենհոֆեն քաղաքը։ Զբաղեցնում է 760,36 կմ2 տարածք։ Բնակչությունը՝ 115 826 մարդ։ Բնակչության խտությունը՝ 152 մարդ/կմ2։
Շրջանի պաշտոնական կոդը՝ 09 1 86։ Շրջանում 19 համայնք կա։


== Ծանոթագրություններ ==
Աստերոիդների ցանկ (122701-122800)

Աստերոիդների ցանկ (122601-122700)  • Աստերոիդների ցանկ  • Աստերոիդների ցանկ (122801-122900)
 Աստերոիդների ցանկ (122601-122700)  • Աստերոիդների ցանկ  • Աստերոիդների ցանկ (122801-122900)
Կարմիր ծով

Անվան այլ կիրառումների համար տե՛ս՝ Կարմիր ծով (այլ կիրառումներ)Կարմիր ծով (արաբ․՝ البحر الأحمر‎‎ Bahr el-Ahmar, եբրայերեն՝ ים סוף‎ Yam Suf, ֆր.՝ mer Rouge, անգլ.՝ Red sea), Հնդկական օվկիանոսի ծով Աֆրիկայի և Արաբական թերակղզու միջև։ Մակերեսը 460 հազար կմ² է, առավելագույն խորությունը՝ 3039 մ։ Եվրոպայից Ասիա և Ավստրալիա տանող ծովային ամենակարճ ուղին է։Տիգրան Մեծի գահակալության ժամանակ Արարատյան թագավորությունը ունեցել է ելք դեպի Կարմիր ծով։


== Անվանում ==
Անվանումը հավանաբար ստացել է ջրում գտնվող ջրիմուռներից, որոնք տարվա որոշ ժամանակ ընդունում են կարմրավուն գույն։


== Աշխարհագրություն ==
Հյուսիսից օվկիանոսի հետ կապվում է Սուեզի պարանոցով, որ բաժանվում է Սինայի թերակղզին ողողող երկու ծոցի՝ Ագապա և Սուեզի, որոնք այնուհետ Սուեզի ջրանցքով կապվում են Միջերկրական ծովի հետ։ Հարավից Բաբ էլ-Մանդեբի նեղուցով և Ադենի ծոցով միանում է Արաբական ծովին։
Կարմիր ծովը Համաշխարհային օվկիանոսի ծովերից ամենատաքն ու ամենաղին է։ Ջրի մակերեսային շերտերի ջերմությունը սեպտեմբերին հասնում է 35°C, իսկ ձմռան ամիսներին՝ 30C°: Քանի որ Կարմիր ծով ոչ մի գետ չի թափվում, իսկ Հնդկական օվկիանոսի հետ նեղ Բաբ-Էլ-Մանդեբի (արաբերեն թարգմանությամբ՝ Արցունքի դարպասներ) նեղուցով ջրի փոխանակությունը թույլ է կատարվում, աղիությունն այս ծովում բարձր է։ Ավելանում է հարավից հյուսիս ՝ 3,65-4,3 %: Կարմիր ծովն ունի մի առանձնահատկություն ևս. եթե մյուս ծովերում ջրի ջերմությունը ըստ խորության նվազում է, ապա Կարմիր ծովում այն աճում է։ Ամենամեծ խորությունում (առավելագույնը 2500մ) ջրի ջերմությունը հասնում է 55°C-ի, իսկ աղիությունը՝ 30%- ի։
Ծովում լողալ չի կարելի, հանդիպում են 5 մետր երկարությամբ գիշատիչ վագրային շնաձկներ, որոնք հարձակվում են լողորդների վրա։ Վտանգավոր է նաև թրաձուկը, որը թրի նմանվող իր երկար ու սուր քթով ծակում է նույնիսկ նավերի հատակը։


== Աղբյուրներ ==
Նորայր (այլ կիրառումներ)

Նորայր կարող է վերաբերել՝

Նորայր - 1897-ին ծնված հայ գրականագետ։
Նոր-Այր - 1912-ին ծնված հայ արձակագիր։
Զիարեթ (լեռ, Պոնտոս)

Անվան այլ կիրառումների համար տե՛ս՝ Զիարեթ (այլ կիրառումներ)Զիարեթ, լեռ Հայկական լեռնաշխարհում, Պոնտական լեռնահամակարգում, Բաբերդ քաղաքից մոտ 32 կմ հյուսիս-արևմուտք։


== Ծանոթագրություններ ==
ԽՍՀՄ-Արևմտյան Գերմանիա հարաբերություններ

ԽՍՀՄ-Արևմտյան Գերմանիա հարաբերություններ, դիվանագիտական հարաբերությունները Խորհրդային Միության և Արևելյան Գերմանիայի (ԳՖՀ) միջև։


== Պատմություն ==
Դիվանագիտական հարաբերությունները հաստատվել են 1955 թվականի սեպտեմբերին։ Կնքվել են հյուպատոսական պայմանագիր և համաձայնագրեր առևտրի ու ծովագնացության ընդհանուր հարցերի վերաբերյալ (1958)։ 1970 թվականի օգոստոսի պայմանագրով ԽՍՀՄ-ն ու ԳՖՀ-ը պարտավորվեցին նպաստել Եվրոպայի իրադրության բարելավմանը, վիճելի հարցերը լուծել բացառապես խաղաղ միջոցներով, ձեռնպահ մնալ ուժով սպառնալուց կամ ուժ գործադրելուց, հայտարարեցին, որ տարածքային պահանջ չունեն որևէ մեկից և այդպիսիք չեն լինի ապագայում և այլն։ Հաստատվեց եվրոպական բոլոր պետությունների ներկա սահմանների անխախտելիության սկզբունքը։ 1973 թվականի մայիսին բարձր մակարդակի հանդիպման ժամանակ համաձայնագրեր կնքվեցին տնտեսական, արդյունաբերական և տեխնիկական համագործակցության, մշակութային փոխանակման և այլնի մասին։
Գործարար կապերի ամրապնդման հետևանքը եղավ տնտեսական, արդյունաբերական, տեխնիկական համագործակցության զարգացման երկարաժամկետ համաձայնագրերի ստորագրումը (1974)։ 1978 թվականի մայիսին բարձր մակարդակի հանդիպման ժամանակ Արևմտյան Գերմանիան ստորագրեց համատեղ հայտարարություն, որով կողմերը հաստատեցին իրենց նվիրվածությունը Հելսինկիի եզրափակիչ ակտի սկզբունքներին, լարվածության թուլացմանը։ Կնքվեց նաև տնտեսական և արդյունաբերական համագործակցության երկարաժամկետ (25 տարով) նոր համաձայնագիր։ 1980 թվականի հունիս-հուլիսին ֆեդերալ կանցլեր Շմիդտի Մոսկվա կատարած այցելության ժամանակ կնքվեց ԽՍՀՄ-ԳՖՀ երկարաժամկետ տնտեսական և արդյունաբերական համագործակցության հիմնական ուղղությունների ծրագիր։ 1981 թվականի նոյեմբերին բարձր մակարդակի հանդիպման (ԳՖՀ) ժամանակ քննարկվեցին խաղաղության ապահովման, ինչպես նաև տնտեսական համագործակցության հարցեր։ Այցելության նախօրեին ստորագրվեցին համաձայնագրեր՝ ԳՖՀ-ին խորհրդային բնական գազ և ԽՍՀՄ-ին խողովակներ ու գազամուղի համար սարքավորում մատակարարելու («գազ-խողովակներ») վերաբերյալ։ 1983 թվականի հուլիսին բարձր մակարդակի հանդիպման ժամանակ (Մոսկվա) կողմերը հավաստեցին, որ կողմնակից են ԽՍՀՄ-ի և ԳՖՀ-ի հարաբերությունների զարգացմանը 1970 թվականի պայմանագրի և խորհրդա-արևմտագերմանական հետագա համաձայնագրերի հիման վրա, քննարկվեցին Եվրոպայի անվտանգության հետ կապված մի շարք հարցեր։
Վելտա (գյուղ, Պյոիդե շրջան)

Վելտա (էստ․՝ Välta), գյուղ Էստոնիայի Սաարեմաա նահանգի Պյոիդե շրջանում։
2011 թվականի տվյալներով գյուղում բնակվում էր 41 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Գարգուերա դե լա Վերա

Գարգուերա դե լա Վերա (իսպ.՝ Gargüera de la Vera), բնակավայր և մունիցիպալիտետ Իսպանիայում։ Մտնում է  Էստրեմադուրա ինքնավար համայնքի Կասերես պրովինցիայի կազմի մեջ։ Մունիցիպալիտետը գտնվում է Լա Վեռա շրջանի կազմում։ Տարածքը՝ 52 կմ²։ Բնակչությունը՝ 127 մարդ (2010 թվականի տվյալներով)։ Հեռավորությունը վարչական կենտրոնից՝ 103 կմ։


== Արտաքին հղումներ ==
Պաշտոնական կայք
Բերնարդ Լի

Բերնարդ Լի (անգլ.՝ Bernard Lee,հունվարի 10, 1908(1908-01-10), Brentford, Լոնդոն - հունվարի 16, 1981(1981-01-16), Լոնդոն, Միացյալ Թագավորություն), անգլիացի դերասան։ Առաջնահերթ հայտնի է դարձել Ջեյմս Բոնդի մասին 11 ֆիլմերում Մ-ի դերը կատարելու շնորհիվ։


== Կյանք ==
Լին ծնվել է 1908 թվականի հունվարի 10-ին։ Նրա հայրը նույնպես դերասան է եղել։ Առաջին անգամ բեմ է դուրս եկել վեց տարեկանում՝ 1914 թվականին, հոր հետ՝ ներկայացման ժամանակ։
1940-1946 թվականներին բանակում ծառայելուց հետո Լին վերադարձել է բեմ, և այդ ժամանակվանից սկսել է ակտիվորեն նկարահանվել ֆիլմերում։
1980 թվականի նոյեմբեր ամսին Լին տեղափոխվել է հիվանդանոց՝ ստամոքսի քաղցկեղի կասկածանքով։ Նա մնացել է հիվանդանոցում մինչև մահը և մահացել 1981 թվականի հունվարի 11-ին՝ 73 տարեկան հասակում։
Լին մահացել է «Միայն քո աչքերի համար» ֆիլմի նկարահանումները սկսելուց հետո, սակայն իր դերի նկարահանումից առաջ։ Լիի հանդեպ տածած հարգանքի պատճառով՝ նրան փոխարինող չգտան, իսկ սցենարը գրվեց այնպես, իբրև թե իր գործող անձը գտնվում է արձակուրդում։
Ժամանակակից բրիտանացի դերասան Ջոնի Լի Միլլերը համարվում է Բերնարդի թոռը։


== Ֆիլմագրություն ==


== Ծանոթագրություններ ==
Բուր Կեմ (Վոլի վտակ)

Անվան այլ կիրառումների համար տե՛ս՝ Բուր Կեմ (այլ կիրառումներ)Բուր Կեմ (ռուս.՝ Бур-Кем), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Վոլ գետի ձախ ափին 106 կմ հեռավորության վրա։ Գետի երկարությունը կազմում է 29 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Վիչեգդա գետն է Սիկտիվկար քաղաքից մինչև իր գետաբերան, գետի ենթավազանը՝ Վիչեգդա, գետի գետային ավազանը [[Հյուսիսային
Դվինա]]։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03020200112103000013865
Կոդը ըստ հիդրոլոգիական հետազոտության (ՌԴ) — 103001386
Ավազանի կոդը — 03.02.02.001
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Կորեայի ազդեցությունը ճապոնական մշակույթի վրա

Ժամանակակից ճապոնական մշակույթը բազմաթիվ երկրների մշակույթների ազդեցության արդյունք է, որոնց թվում գերազանցում է ասիական երկիրը՝ Կորեան։ Հին ժամանակներից այստեղ ապրել են կորեացիներ, թեև շատ աղբյուրներում Ճապոնիան համարվում է մոնոէթնիկ երկիր։ 1-ին հազարամյակի կեսերին հարավարևելյան Չինաստանից Կորեական թերակղզով ճապոնական կղզիներ ժամանեցին ճապոնական ցեղեր։


== Պատմություն ==
Հետագայում՝ դարերի ընթացքում, Կորեական թերակղզուց ներգաղթյալները մեծ դեր խաղացին ճապոնական մշակույթի ձևավորման գործում։ Դա առավելագույնս դրսևորվել է 5-6-րդ դարերում ճապոնական կղզիներում հիերոգլիֆային գրերի, բուդդայականության և այլնի հայտնվելով։ Կորեայից դեպի ճապոնական երկրներ բազմաթիվ գաղթականների արդյունքում մինչև 13-րդ դարը տեղի ունեցավ համապատասխանաբար ձուլում և խառնում տեղի բնակչության հետ, ինչը նույնպես ազդեց մշակույթի, կյանքի և ավանդույթների վրա ։ Կորեական ոճի հետքերը տեսանելի են նույնիսկ ճապոնական գեղանկարչության և ճարտարապետության ամենահին օրինակներում՝ սկսած Ճապոնիայում բուդդայական տաճարների ձևավորումից մինչև տարբեր արտեֆակտներ։
Նաև Ճապոնիայի զարգացման վրա մեծ ազդեցություն են ունեցել առանձին անկախ պետությունների հետ կառուցված հարաբերությունները, որոնք գոյություն ունեին Կորեայում Կոֆունի ժամանակաշրջանում։
Դասական ժամանակաշրջանում նորամուծությունների մեծ մասը, որոնք ծագել են Կորեայում (Չինաստանի հետ սերտ հարաբերությունների արդյունքում), հետո տարածվել են Ճապոնիայում։


== Շամանիզմ ==
Ճապոնական մշակույթի վրա կորեական մշակույթի ազդեցության ամենավառ դրսևորումներից մեկը շամանական ավանդույթներն են։ Ճապոնական Յայոյի մշակույթը, որը ծագել է մ.թ.ա 1-ին դարում, տարածքային առումով կարելի է բաժանել բրոնզե թրերի և նիզակների մշակույթի (Կոշու կղզում) և բրոնզե դոտա-կու զանգերի մշակույթին (Հոնսյու կղզում)։ Համակենտրոն շրջանակներով բրոնզե հայելու պաշտամունքը կարելի է վերագրել ճապոնական մշակույթի շամանական ծեսերին։ Կորեական շամանների շրջանում բրոնզե հայելին համարվում էր նաև երկնային ոգու խորհրդանիշ, որն իր հերթին կապված է արևի պաշտամունքի հետ։ Բրոնզե հայելիների պաշտամունքը կարելի է համարել Հյուսիսային Կյուսյուի մշակույթի մաս, որը նույնպես կապված է արևի աստվածուհի Ամատերասուի պաշտամունքի հետ։


== Զենք ==
Կոֆունի ժամանակաշրջանում Կորեան Ճապոնիայում երկաթե թրերի, նիզակների և սաղավարտների միակ աղբյուրն էր։ Կորեայից Ճապոնիա են ժամանել առաջին կուրրասը, ափսեի զրահը։ 618 թվականին Գոգուրեոն առաջին խաչադեղը բերեց Ճապոնիա։

Այդ տարիներին ձիերը հիմնական ռազմական մեքենան էին, ինչպես նաև զենքը։ Հենց Բեկջեից ներգաղթյալներն են ստեղծել ձիաբուծության առաջին ֆերմաները Ճապոնիայի Կավաչի նահանգում։


== Խեցեգործություն ==
5-րդ դարի սկզբին Կայայից և Սիլայից խեցեղեն ներմուծվեց Ճապոնիա, և շուտով խեցեղենը, վառարանը և խեցեգործական անիվները Կորեայից տարածվեցին Ճապոնիա։


== Տես նաև ==
Ճապոնիայի արվեստ


== Ծանոթագրություններ ==
Սելահաթին Դեմիրթաշ

Սելահաթին Դեմիրթաշ (թուրքերեն՝ Selahattin Demirtaş, ապրիլի 10, 1973(1973-04-10), Բալու, Էլազըղի մարզ, Թուրքիա), զազա քաղաքական գործիչ Թուրքիայի նախագահի թեկնածու։
Բերեգովկա (գյուղ, Մելեուզովսկի շրջան)

Անվան այլ կիրառումների համար տե՛ս՝ ԲերեգովկաԲերեգովկա (ռուս.՝ Береговка, բաշկիրերեն՝ Береговка), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 156 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Կրասնոյարկա (գյուղ, Սախնովշչինսկի շրջան)

Անվան այլ կիրառումների համար տե՛ս՝ ԿրասնոյարկաԿրասնոյարկա (ուկրաիներեն՝ Красноярка), գյուղ Ուկրաինայի Խարկովի մարզի Սախնովշչինսկի շրջանում։ Հիմնադրվել է 1875 թվականին։
2001 թվականի տվյալներով Կրասնոյարկա գյուղում բնակվում էր 266 մարդ։ Բնակավայրը զբաղեցնում է 0,43 կմ² տարածք։ Բնակչության խտությունը կազմում էր 618,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սպիտակ պայթյուն

«Սպիտակ պայթյուն» (ռուս.՝ «Белый взрыв»), խորհրդային գեղարվեստական սև-սպիտակ ֆիլմ, ռազմական դրամա, որը նկարահանել է ռեժիսոր Ստանիսլավ Գովորուխինը 1969 թվականին Օդեսայի կինոստուդիայում։


== Սյուժե ==
Գործողությունները տեղի է ունենում Հայրենական մեծ  պատերազմի տարիներին Կովկասի լեռներում։ Երրորդ ռայխի «Էդելվեյս» լեռնահրաձգային դիվիզիայի զինվորները դիրք են զբաղեցրել լեռներում, որտեղից գնդակոծում են լեռնաշղթան անցնող փախստականներին և վիրավորներին։
Լեյտենանտ Արտյոմ Արսենովը (Արմեն Ջիգարխանյանը) համարձակ ծրագիր է առաջարկում՝ բարձրանալ գագաթը և պայթեցնել ձյան շերտը, որպեսզի գոյացած ձնահոսքը հասնի գերմանական դիրքերին։ Նա ապարդյուն փորձում էլ բարձրանալ այդ գագաթը դեռ նախապատերազմյան ժամանակ։ Առաջադրանքը կատարելու համար նա հավաքում է վեց հոգուց բաղկացած խումբ, որոնց թվում կան ինչպես փորձառու լեռնագնացներ, այնպես էլ նորեկներ։
Կորուստներով խումբը հասնում է բարձունքին և կատարում առաջադրանքը։ Բացված լեռնանցքով սկսում են անցնել Կարմիր բանակի ուժերը։


== Դերերում ==
Սերգեյ Նիկոնենկո – Նիկոլայ Սպիչկին
Լյուդմիլա Գուրչենկո – Վերա Արսենովա
Անատոլի Իգնատև – Վադիմ Բարանով
Արմեն Ջիգարխանյան – լեյտենանտ Արտյոմ Արսենով
Ֆեոդոր Մենիկով – Սեմյոն Իվանովիչ
Լևան Պիլպանի – Շոթա Իլիանի
Բուխուտի Զաքարիաձե – Թենգիզ Ալեքսանդրովիչ, գնդապետ
Ստեպան Կռիլով – կոմիսար
Վլադիմիր Վիսոցկի – կապիտան
Նիկոլայ Ֆեդորցով – վիրավոր
Նելլի Հաջիևա – Թիմուրի մայրը
Ստանիսլավ Գովորուխին – գերմանացի սպա (լուսագրերում նշված չէ)


== Նկարահանող խումբ ==
Սցենարի հեղինակներ` Էդուարդ Վոլոդարսկի, Ստանիսլավ Գովորուխին
Բեմադրող ռեժիսոր՝ Ստանիսլավ Գովորուխին
Գլխավոր օպերատոր` Վասիլի Կիրբիժեկով
Բեմադրող նկարիչ՝ Միխայիլ Զայաց
Կոմպոզիտոր` Սոֆյա Գուբայդուլինա
Ալպինիզմի խորհրդատու` Լեոնիդ Ելիսեև


== Նկարահանումներ ==
Ստանիսլավ Գովորուխինի երկրորդ ֆիլմն է, որը նվիրված է լեռնագնացներին (առաջինը՝ «Ուղղահայաց»)։
Ֆիլմի խորհրդատուն լեռնագնացության սպորտի վարպետ Լեոնիդ Ելիսեևն է, որը մասնակցել էր նաև «Ուղղահայաց» ֆիլմի նկարահանումներին։
Ֆիլմը նախատեսվում էր նկարահանել Կովկասում, սակայն ուղղաթիռային վթարի ժամանակ Գովորուխինի, Ելիսեևի և օպերատոր Վասիլի Կիրժիբեկովի ստացած վնասվածքների պատճառով նկարահանումները տեղափոխել են Ղրիմ՝ Անգարի լեռնանցքից ոչ հեռու՝ Էլխկ Կայա լեռան լանջերին։
Վլադիմիր Վիսոցկու մասնակցությունը ֆիլմին պատահական էր։ Ղրիմում հանգստի ժամանակ նա որոշել է այցելել Գովորուխինին, որը նրան համոզել է նկարահանվել դրվագում։ Ավելի ուշ Վիսոցկին հատուկ ֆիլմի համար գրել է երկու երգ՝ «Но вот исчезла дрожь в руках» և «К вершине»՝ նվիրված Միխայիլ Խերգիանիի հիշատակին։ Նա ձայնագրություններով ժապավեն է ուղարկել ռեժիսորին, բայց նա ինչ-ինչ պատճառներով դրանք չի ներառել ֆիլմի մեջ, ինչի համար ավելի ուշ զղջացել է։
Վլադիմիր Վիսոցկու հերոսին հնչյունավորել  է մեկ այլ դերասան։ Օդեսայի կինոստուդիայի ներկայացուցչի խոսքով՝ Վիսոցկին չի կարողացել ներկա գտնվել հնչյունավորմանը, և Ստանիսլավ Գովորուխինն օդեսացի դերասան Բորիս Զայդենբերգին խնդրել է հնչյունավորել նրա դերը։


== Ծանոթագրություններ ==


== Արտաքին հղումներ ==
«Սպիտակ պայթյուն» ֆիլմը «Энциклопедия отечественного кино» կայքում
 «Սպիտակ պայթյուն» ֆիլմը  Օդեսայի կինոստուդիայի պաշտոնական կայքում
Քլելիա Լոլլինի

Քլելիա Լոլլինի (մայիսի 1, 1890(1890-05-01), Հռոմ, Իտալիա - նոյեմբերի 24, 1963(1963-11-24), Տրիպոլի, Լիբիա), իտալացի բժշկուհի։ Օգնել է հիմնել բժշկական կանանց միջազգին ֆեդերացիան և Իտալիայի կանանց բժշկական ասոցիացիան։


== Վաղ կյանք ==
Քլելիա Լոլլինին ծնվել է Հռոմում, եղել է Վիտտորիո Լոլինիի և Էլիսա Ագնինիի դուստրը։ Նրա հայրը մասնագիտությամբ եղել է իրավաբան, իսկ մայրը` լրագրող և ֆեմինիստ։ Լոլլինիի բոլոր չորս դուստրերը (Օլգա, Կլարա, Լիվիա և Քելլիա) ստացել են բարձրագույն կրթություն։ Քլելիա Լոլլինին բժշկական աստիճանն ստացել է 1915 թվականին։


== Կարիերա ==
Առաջին համաշխարհային պատերազմի ժամանակ հավաքագրվել և աշխատել է որպես վիրաբույժ Վենետիկի զինվորական հիվանդանոցում։ 1919 թվականին Նյու Յորքում մասնակցել է Երիտասարդ Կանանց համաշխարհային քրիստոնեական ասոցիացիայի կին բժիշկների միջազգային խորհրդաժողովին, որտեղ դասախոսություն է կարդացել «մարմնավաճառությունը և սեռավարակների կանխարգելումը Իտալիայում» թեմայով և պատմել իտալական պետական դպրոցների ծրագրում Սոցիալական հիգիենան ներառելու իր ջանքերի մասին։ Նաև բացել է նախածննդյան կլինիկա Հռոմում չամուսնացած կանանց համար։ 
Դարձել է բժշկական կանանց միջազգային ֆեդերացիայի հիմնադիրներից մեկը։ Նա և Մայրա Կարկուպինո-Ֆերարին շուտով հիմնադրել են Իտալիայի կանանց բժշկական ասոցիացիան (AIDM): Տուբերկուլյոզի դեմ պայքարի իր սեփական փորձը, այդ թվում՝ առողջարանում երկամյա գտնվելը, հանգեցրել է նրան, որ կենտրոնացել է տուբերկուլյոզի հիվանդների խնամքի վրա։ 1930-1938 թվականներին գլխավորել է Մասսայի հակատուբերկուլյոզային համընկերությունը։ 1938 թվականին տեղափոխվել է Տրիպոլի և այնտեղ շարունակել տուբերկուլյոզի դեմ պայքարի իր աշխատանքը։


== Անձնական կյանք և ժառանգություն ==
Քլելիա Լոլլինին խոսել է իտալերեն, ֆրանսերեն, գերմաներեն, անգլերեն և արաբերեն։ Մահացել է 1963 թվականին՝ 73 տարեկան հասակում, Տրիպոլիում՝ աչքի վիրահատությունից հետո։ 
Սիլվիա Մորին գրել է «Polveri di Luna» (2014) վեպը, որը հիմնված է Լոլինիի՝ Մասսայում հակատուբերկուլյոզային համընկերության ղեկավարման տարիների վրա։


== Ծանոթագրություններ ==
Պոդոլովսկի գյուղական խորհուրդ (Խարկովի մարզ)

Պոդոլովսկի գյուղական խորհուրդ  (ուկրաիներեն՝ Подолівська сільська рада), Ուկրաինայի Խարկովի մարզի Բարվենկովսկի շրջանում։
2001 թվականի տվյալներով Պոդոլովսկի գյուղական խորհրդում բնակվում էր 993 մարդ։ Բնակավայրը զբաղեցնում է 84.05 կմ² տարածք։ Բնակչության խտությունը կազմում էր 11.81 մարդ/կմ²։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Աբրեսյան

Աբրեսյան, հայկական ազգանուն։


== Ազգանունը կրողներ ==


== Ծանոթագրություններ ==
Շևեժ

Շևեժ (ֆր.՝ Cheveuges), համայնք Ֆրանսիայի Շամպայն-Արդեն մարզի Արդեններ գավառում։
Բնակչությունը 2008 թվականի դրությամբ կազմում է 426 մարդ, բնակչության խտությունը` 47.87 մարդ/կմ²։ Բնակավայրը զբաղեցնում է 8.9 կմ² տարածք։


== Աշխարհագրություն ==
Գտնվում է Փարիզ քաղաքից 210 կմ հյուսիս-արևելք, Շալոն ան Շամպայն քաղաքից 90 կմ հյուսիս-արևելք, Շառլվիլ Մեզիեր քաղաքից 17 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 288 աշխատունակ (15-64 տարեկան) բնակիչ, որոնցից ակտիվ էին 208-ը, իսկ ոչ ակտիվները` 80։ Ակտիվության ցուցանիշը կազմում է 72,2 %։ 208 աշխատունակ մարդկանցից աշխատել է 190 անձ (106 տղամարդ և 84 կին)։ Գործազուրկ են եղել 18 անձ (10 տղամարդ և 8 կին)։ 80 անաշխատունակներից 29-ը եղել են աշակերտներ կամ ուսանողներ, 27-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Արդեններ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեռնապատի պատմության և մշակույթի անշարժ հուշարձանների ցանկ (Լոռու մարզ)

Այս հոդվածը ներկայացնում է Լոռու մարզի Լեռնապատ գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 35 հուշարձան (16 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Օվա (գետ)

Օվա, գետ Սև ծովի ավազանում, Էնդերես գետի վաակը։ Սկիզբ է առնում Շապին Գարահիսար քաղաքց 20 կմ հարավ-արևմուտք ընկած շրջանում, հոսում հարավից դեպի արևմուտք և Ախշար դաշտում ձախից միանում Էնդերեսին։


== Ծանոթագրություններ ==
Պյոտր Բագրատիոնի հուշարձան (Մոսկվա)

Պյոտր Բագրատիոնի հուշարձան (ռուս.՝ Памятник Петру Багратиону), իշխան, ռուսական բանակի հետևազորի գեներալ, 1812 թվականի Հայրենական պատերազմի հերոս Պյոտր Բագրատիոնի հուշարձանը։ Կոթողը ներկայացնում է զորավարի կերպարը, որն իր մարտիկներին մղում է հարձակման։
Հուշարձանը գտնվում է Կուտուզովի պողոտայի զույգ կողմում` «Բաշնյա-2000» գործարար համալիրի առջև։


== Պատմություն ==
Հուշարձանը բացվել է 1999 թվականի սեպտեմբերի 5-ին։ Հեղինակներն են քանդակագործ, ակադեմիկոս Մերաբ Մերաբիշվիլին և ճարտարապետ, ակադեմիկոս Բորիս Տխորը։ Սա Թբիլիսիում 1984 թվականին տեղադրված Բագրատիոնի հուշարձանի գրեթե ճշգրիտ կրկնօրինակն է։ Հիմնական տարբերությունները. Մոսկվայի հուշարձանը բարձր է և Վրաստանի հուշարձանի սուսերն իջեցված է, իսկ Մոսկվայի հուշարձանի սուսերը բարձրացված է։
Բագրատիոնի կրծքին ճշգրիտ պատկերված են կենդանության օրոք նրա ստացած շքանշանները` Սուրբ Անդրեասի շքանշանը, Սուրբ Գևորգի երկրորդ աստիճանի շքանշանը, Սուրբ Աննայի առաջին աստիճանի շքանշանը և Սուրբ Ալեքսանդր Նևսկու շքանշանը։
2011 թվականին հուշարձանը վերականգնվել է. հավաքվել ու նորից շարվել է պատնեշը և կատարվել է կցվածքների հերմետիկացում։ Աշխատանքների ավարտից հետո հուշարձանն օծել է Համայն Վրաստանի կաթողիկոս Իլյա II-ը։


== Տվյալներ ==
Քանդակի բարձրությունն ավելի քան 6 մետր է, ամբողջ հուշարձանի բարձրությունը պատվանդանով` մոտ 10 մետր։


== Աղբյուրներ ==
Памятник П.И. Багратиону
Ֆլավիա Բերտոցիի սպանություն

Ֆլավիա Բերտոցիի սպանություն, 2002 թվականի դեկտեմբերի 3-ին Պոնտե-Կապրիասկա (Շվեյցարիա) քաղաքում տեղի ունեցած աղմկահարույց հանցագործություն։ Շվեյցարացի սահմանապահի հղի կինը՝ 31-ամյա Ֆլավիա Բերտոցին, սպանվել է իր սեփական բնակարանում` Վոլգոգրադի մարզի բնակիչ, նախկին դեսանտավոր 33-ամյա Ալեքսանդր Բակաևի կողմից, Գերմանիայի և Ռումինիայի քաղաքացի գործարար Կլաուս Օպրիսի պատվերով։


== Նախապատմություն ==
Երկվորյակների սպասող հղի կնոջ սպանության պատճառ է դարձել Կլաուս Օպրիսի և Ֆլավիայի ամուսնու՝ Անդրեա Բերտոցիի վեճը, որը տեղի է ունեցել 2002 թվականի մարտի 31-ին։ Գերմանիայի և Ռումինիայի քաղաքացի Կլաուս Օպրիսը Ֆրանկֆուրտից Ժնև էր գնում մեքենայով։ Շվեյցարացի ծառայողները մաքսատանը խուզարկել են նրա մեքենան։ Խուզարկության ժամանակ մաքսավորները առգրավել են դանակը, որն արգելված է երկիր ներկրելու համար։ Կլաուս Օպրիսը վրդովված է եղել, լեզվակռիվը վերածվել է ծեծկռտուքի, որի արդյունքում Օպրիսի քիթը կոտրվել է։ Նա նաև ստիպված է եղել 50 ֆրանկի չափով տուգանք վճարել։ Օպրիսը պաշտոնական բողոք է ներկայացրել, սակայն մաքսավորների գործողությունները ճանաչվել են օրինական։
Օրինախախտը խոստացել է վրեժխնդիր լինել հանցագործներից, որոնցից մեկը եղել է եֆրեյտոր Անդրեա Բերտոցին։ Իր ծանոթների օգնությամբ Կլաուս Օպրիսը Ռումինիա է կանչել Մոլդովայի չորս քաղաքացիների, որոնց խոստացել է 2 հազարական եվրո վճարել, եթե նրանք ծեծեն հանցագործներին։ Սակայն Ֆրանկֆուրտ է ժամանել միայն Ալեքսանդր Բակաևը։


== Սպանություն ==
Ողբերգական իրադարձությունները տեղի են ունեցել 2002 թվականի դեկտեմբերի 3-ին։ Ինչպես նկարագրվում է դատախազության նյութերում, երեկոյան ժամը 9-ի սահմաններում Օպրիսը և Բակաևը, զինված ատրճանակներով և դանակներով, ներխուժել են սահմանապահ Անդրեա Բերտոցիի տուն։ Ինքը՝ Անդրեան, հերթապահ էր, բնակարանում նրա հղի կինը՝ Ֆլավիան էր, ընկերուհու հետ։ Կանանց կապել են աթոռներին և սոսնձել նրանց բերանները։ Մտածելուց հետո Օպրիսը դիմել է Բակաևին և նշան է արել` ձեռքի ափն անցկացրելով կոկորդի վրայով։ Բակաևն առանց վարանելու սպանել է հղի կնոջը։
Երկրորդ կնոջը ողջ են թողել՝ հրահանգելով հայտնել Անդրեա Բերտոցիին, թե ինչի համար են սպանել նրա կնոջը։


== Ձերբակալություն ==
Կլաուս Օպրիսն ընտանիքի հետ փախուստի փորձ է արել, սակայն ձերբակալվել է Բուխարեստում։ Ալեքսանդր Բակաևի նկատմամբ միջազգային հետախուզում է հայտարարվել։ Շվեյցարիայի իշխանությունները նրան բռնելու համար 50 հազար եվրո պարգևավճար են նշանակել։ Քննությանը հայտնի է եղել, որ սպանությունից հետո Բակաևը մեկնել է Մոլդովա, որտեղ նրա հետքը կորել է։ Հանցագործին հաջողվել է ձերբակալել միայն 2003 թվականի օգոստոսի 4-ին, Կրասնոդարի երկրամասի Տուապսեի շրջանի հսկիչ անցակետերից մեկում:


== Դատավճիռ ==
Կլաուս Օպրիսը դատապարտվել է կալանքից անմիջապես հետո։ Նա դատապարտվել է ցմահ ազատազրկման։
Ալեքսանդր Բակաևին դատել են Ռուսաստանում։ Դատական նիստերը հետաձգվել են մինչև 2007 թվականը։ Մոսկվայի քաղաքային դատարանը ամբաստանյալին դատապարտել է 20 տարվա ազատազրկման։ Բակաևը բողոք է ներկայացրել Գերագույն դատարան։ Սակայն տուժողների ներկայացուցիչ փաստաբան Ալեքսանդր Լիննիկովը հայտարարել է, որ մտադիր է հասնել պատժի խստացմանը․ «Դատախազը խնդրել է Բակաևին ցմահ ազատազրկում նշանակել։ Դա այն է, ինչին նա արժանի է»։


== Ծանոթագրություններ ==
Յանգուզնարատ

Յանգուզնարատ (ռուս.՝ Янгузнарат, բաշկիրերեն՝ Яңғыҙнарат), գյուղ Ռուսաստանի Բաշկորտոստան հանրապետության Կրասնոկամսկի շրջանի կազմում։
Բնակչությունը 2009 թվականին գրանցված տվյալներով կազմում էր 173 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միլոշ Թեոդոսիչ

Միլոշ Թեոդոսիչ (սերբ.` Miloš Teodosić, սերբ. կիր․` Милош Теодосић, մարտի 19, 1987(1987-03-19), Վալևո, Սերբիայի Սոցիալիստական Հանրապետություն, ՀՍՖՀ), սերբ պրոֆեսիոնալ բասկետբոլիստ։ Ներկա պահին հանդես է գալիս Բասկետբոլի ազգային ասոցիացիայի (NBA) «Լոս Անջելես Կլիպերս» ակումբում` որպես խաղարկող և հարձակվող պաշտպան։ Հասակը 196 սմ է։ Հանդես է գալիս նաև Սերբիայի բասկետբոլի ազգային հավաքականում։ 2010 թվականին ՖԻԲԱ Եվրոպայի վարկածով ճանաչվել է Եվրոպայի լավագույն բասկետբոլիստ։


== Ակումբային կարիերան ==
Ակումբային կարիերան Թեոդոսիչն սկսում է Սերբիայում՝ 2004 թվականին։ 2007-ից 2011 թվականները խաղում է հունական Օլիմպիակոսի կազմում, իսկ 2011 թվականի հուլիսին ստորագրում է 3 տարվա պայմանագիր ռուսական ԲԿՄԱ-ի հետ, որի արժեքն էր 5.7 միլիոն եվրո։


== Արտաքին հղումներ ==
Էջը NBA.com կայքում(անգլ.)
Euroleague.net էջ(անգլ.)
Eurobasket.com էջ(անգլ.)
Էջը ՖԻԲԱ-ի աշխարհի առաջնության կայքում Archived 2013-03-28 at the Wayback Machine.(անգլ.)
Բոլշայա Բրեմբոլա

Բոլշայա Բրեմբոլա (ռուս.՝ Большая Брембола), գյուղ Ռուսաստանի Յարոսլավլի մարզի Պերեսլավսկի շրջանի կազմում։
Բնակչությունը 2007 թվականին գրանցված տվյալներով կազմում էր 698 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Out (ֆիլմ, 1957)

Out, 1957 թվականին ԱՄՆ կինոխորհրդի և ամերիկացի անկախ կինոռեժիսոր Լայոնել Ռոգոզինի նկարահանած կարճամետրաժ ֆիլմը։
Ֆիլմը ստեղծելու գաղափարը հղացել է 1956 թվականի նոյեմբերի 28-ին, նկարահանման աշխատանքներն սկսվել են 1956 թվականի դեկտեմբերի 3-ին և ավարտվել 1957 թվականի հունվարի 4-ին։


== Սյուժե ==
Ֆիլմը պատմում է 1956 թվականի Հունգարական հեղափոխության պատճառով Ավստրիայում հայտնված փախստականների իրավիճակի մասին։


== Տեխնիկական տվյալներ ==
Վերնագիր՝ Out
Ռեժիսոր՝ Լայոնել Ռոգոզին
Սցենար՝ Ջոն Հերսի
Երկիր՝  ԱՄՆ
Ֆորմատ՝ սև ու սպիտակ, 35 մմ - 1,37:1
Ժանր՝ կարճամետրաժ, վավերագրական
Տևողություն՝ 25 րոպե
Տարեթիվ՝ 1957
Առ որս ճառք (99, Գրիգոր Աստուածաբան)

Գրիգոր Աստուածաբան, Առ որս ճառք (99), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 99 թվի տակ։ Ձեռագիրը գրվել է 1617 թվականին Զատիկ Պոհտանի որդի գրիչի կողմից Լևում։ Ստացողը եղել է Գրիգոր կրտսերը։ Գրված է թղթի վրա, որը ունի 19,5×15,4 չափս։ Ձեռագիրը կազմված է 210 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ, աստառը՝ կապույտ կտավ։ Հիշատակարաններ՝ 164բ, 201բ, 202ա, 206բ։


== Բովանդակություն ==
Հատուածք ի լուծմանց (գրոցն Փիլոնի)։


== Ծանոթագրություններ ==
Ալեքս Լոուտեր

Ալեքս Լոուտեր (անգլ.՝ Alex Lawther, մայիսի 4, 1995(1995-05-04), Petersfield, Հեմփշիր, Հեմփշիր, Հարավարևելյան Անգլիա, Անգլիա, Միացյալ Թագավորություն), թատրոնի, կինոյի և հեռուստատեսության բրիտանացի դերասան։ Հայտնի է դարձել «Իմիտացիայի խաղ», «Լռիր և պարիր», «Սև հայելի» ֆիլմերի շնորհիվ։


== Ֆիլմագրություն ==


== Մրցանակներ և անվանակոչություններ ==


== Ծանոթագրություններ ==
Ամերիկա Դորադա

Ամերիկա Դորադա  (պորտ.՝ América Dourada), համայնք Բրազիլիայում, մտնում է Ռիու Գրանդու դու Սուլ նահանգի մեջ։ Մի մաս է կազմում Բաիա նահանգի հյուսիսարևելյան մարզը։ Մտնում է տնտեսական կարգավիճակ ունեցող Իրեսեի գավառի մեջ։ Բնակչությունը կազմում է 15 955 մարդ, ըստ 2006 թվականի տվյալների։ Տարածքը կազմում է 743,889 կմ2։ Բնակչության խտությունը՝ 21,4 մարդ/կմ²։


== Վիճակագրություն ==
Համախառն ներքին արտադրանքը կազմել է 30 088 134,00 (ըստ Բրազիլիայի ինստիտուտի աշխարհագրության և վիճակագրության տվյալների)։
Համախառն ներքին արտադրանքը մեկ շնչի հաշվով 2003 թվականին կազմում է 1 885,58 ռեալ (ըստ Բրազիլիայի ինստիտուտի աշխարհագրության և վիճակագրության տվյալների)։
Մարդկային զարգացման ինդեքսի պոտենցիալը 2000 թվականին կազմել է 0,654։
Սևան (թերթ, Բուենոս Այրես)

Անվան այլ կիրառումների համար տե՛ս՝ Սևան (այլ կիրառումներ)Սևան, գրական-հասարակական շաբաթաթերթ։ Առաջին անգամ լույս է տեսել 1961 թվականին, Բուենոս Այրեսում։ Հրատարակիչներ՝ Ա․ Աիրաբոնյան, Ս․ Ցաղուրտճյան։ «Հայրենիքեն լուրեր» խորագրով հոդվածներ, տեղեկություններ է հաղորդել Սովետական Հայաստանի անցուդարձի, կառույցների, արդյունաբերական օբյեկտների մասին։ Փորձել է արտացոլել Հարավային Ամերիկայի (Ուրուգվայ, Բրազիլիա, Արգենտինա) հասարակական-մշակութային կյանքը, սատարել հայկական կազմակերպությունների և կրթական հաստատությունների հայապահպանությանն ուղղված ջանքերին, հանդես եկել «հանուն սփյուռքի միասնականության»։ 
Տպագրել է նաև միջազգային լուրեր, Հայաստան այցելած զբոսաշրջիկների տպավորություններ, գրական ստեղծագործություններ են։ Նյութերի մի մասը շարադրվել է իսպաներենով։
Օրալ

Օրալ (վրաց.` ორალი), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 14 կմ հեռավորության և ծովի մակարդակից 1320 մ բարձրության վրա։


== Բնակչություն ==
Համաձայն 2002 թվականի տվյալների, գյուղն ուներ 324 բնակիչ, հիմնականում հայեր, որից 157 տղամարդ և 167 կին, իսկ 2014 թվականին գյուղում ապրում էր 237 մարդ, որից 117 տղամարդ և 120 կին։ Գյուղն ուներ հայկական տարրական դպրոց և ակումբ։


== Պատմություն ==
Գյուղի բնակիչների նախնիները գաղթել են էրզրումի նահանգից` 1830 թվականին Նազարեթ Նազարեթյանցի և Հակոբ Կարախանյանի գլխավորությամբ:Նախ նրանք կանգ են առել Ճալա գյուղի մոտ, ապա հիմնադրել են ներկայիս գյուղը։ Երկրորդ աշխարհամարտին գյուղից մասնակցել է 47 մարդ, որից զոհվել է 21-ը։ Գյուղի դպրոցը բացվել է 1903 թվականին, որի առաջին ուսուցիչն էր տեր Բարդուղիմեոսը, նաև գոյւղի առաջին քահանան էր:1929 թվականից դպրոցը դարձել է քառամյա։ 2005-2006 ուստարում դպրոցում սովորում էր 10 աշակերտ։ Գյուղի գլխավոր քրիստոնեական կառույցը Սուրբ Գրիգոր Լուսավորիչ եկեղեցին է, որը 1863 թվականին հիշատակվում է որպես փայտաշեն եկեղեցի։ Այն ուղղանկյուն հատակագծով փայտածածկ կառույց է։ 1936 թվականին եկեղեցին վերափոխվել է կոլտնտեսության պահեստի, իսկ 1990-ական թվականներին վերանորոգվել է։ Գյուղի մերձակայքում է գտնվում Սուրբ Գևորգ սրբատեղին, որին տեղացիներն անվանում են Եկեղեցագլուխ։ 1993 թվականին վերանորոգելուց հետո այն վերանվանվել է Սուրբ Գևորգ։ Օրալի և Փոքր Պամաճ գյուղերի միջև Բոլբոլա ձորի բարձունքներից մեկի վրա պահպանվել են բերդի ավերակներ։


== Ծանոթագրություններ ==
Ինքնաթունավորում

Ինքնաթունավորում, աուտոինտոքսիկացիա (հուն., autos–ին-քըն, լատ. in–ներս և tox’lxoc; — թույն), օրգանիզմի թունավորումը տոքսիններով, որոնք գոյանում են նրա կենսական պրոցեսների կամ տարբեր հիվանդությունների ընթացքում։ Լինում են 3 ձևի, ռևտևնցիոն (կասեցման) ինքնաթունավորումը առաջանում է արտաթորության պրոցեսների խանգարումից (օրինակ՝ երիկամների հիվանդություններ), որի դեպքում նյութափոխանակության թունավոր արգասիքները պահվում են օրգանիզմում (ուրեմիա, անուրիա)։ Ռեզորբցիոն (ներծծման) ինքնաթունավորումը առաջանում է թարախային բորբոքման, հյուսվածքների քայքայման, աղիքներում նեխման պրոցեսների (փորկապություն, աղիքների անանցանելիություն) օջախներից թունավոր նյութերն արյան մեջ ներծծվելիս։ Դիսկրազիոն կամ փոխանակային ինքնաթունավորումը զարգանում է նյութափոխանակության խանգարումների (շաքարային հիվանդություն), որոշ ակտիվ նյութերի վերարտադրության (տարածուն թունավոր խպիպ), ինչպես նաև օրգանիզմում թունավոր նյութերի գոյացման (չարորակ ուռուցքներ) դեպքում։ ինքնաթունավորում արտահայտվում է ընդհանուր նշաններով՝ թուլություն, գլխացավեր, գլխապտույտ, սրտխառնոց, փսխումներ և վերոհիշյալ ձևերին յուրահատուկ երևույթներով։ Բուժումը պատճառների վերացում, օրգանիզմից թունավոր նյութերը հեռացնող միջոցներ՝ միզամուղներ, քրտնաբերներ։
Արոն Բրենդ

Արոն Բրենդ-Օրաբան (եբրայերեն՝ אהרן בראנד-אורבן‎, փետրվարի 21, 1910(1910-02-21), Օզորկուվ, Zgierz County, Լեհաստան - ապրիլի 22, 1977(1977-04-22), Իսրայել), իսրայելցի մանկական սրտաբան, Երուսաղեմում գտնվող Իսրայելի բժշկական ասոցիացիայի նախագահ, Երուսաղեմի բժշկության ակադեմիայի հիմնադիր։


== Կենսագրություն ==
Արոն Բրենդը ծնվել է 1910 թվականին Օզորկուվում, մեծացել է Կոլոյում, որտեղ հաճախել է հուդայական ավանդական դպրոց և հրեական գիմնազիա։ Նրա հայրը՝ Նաթանը, ջրաղացպան էր և զբաղվում էր հացահատիկի վաճառքով։ 1925 թվականին ջերմեռանդ սիոնիստ Նաթանը որդուն ուղարկում է Մանդատային Պաղեստին` ուսանելու Թել Ավիվի «Հերցլիա» գիմնազիայում։ 1928 թվականին Բեռլինում ուսանում է փիլիսոփայություն և  հրեագիտություն։ Միաժամանակ սովորում է Բեռլինի համալսարանում և Հուդայականության ինստիտուտում (Hochschule für die Wissenschaft des Judentums), որտեղ նրա համակուրսեցին է եղել Աբրամ Եշուա Հեշելը։ 1935 թվականին Բրենդն ավարտել է դոկտորական թեզը Բեռլինի Ֆրիդրիխ Վիլհելմ ֆոն Հումբոլդտ համալսարանում։ 1939 թվականի ամռանը Բրենդը վերադարձել է Լեհաստան և ամուսնացել Էսթեր Մալքայի (Մալա) հետ։ Բարեբախտաբար նրան Լեհաստանը լքել են նացիստների ներխուժումից մեկ օր առաջ։ Բրենդը դասավանդել է Երուսաղեմի Մա'ալե դպրոցում։ Զույգն ունեցել է երեք որդի՝ Աբրահամը, Նաթանը և Հաիմը։


== Բժշկական կարիերա ==
1955 թվականին Բրենդը հիմնադրել է Երուսաղեմի բժշկության ակադեմիան։ 1964 թվականից մինչև մահը ղեկավարել է Երուսաղեմի Բիկուր Չոլիմի հիվանդանոցի մանկական բաժանմունքը։ Նա Իսրայելի բժշկական պատմության ինստիտուտի հիմնադիրն է և Ամերիկայի մանկաբուժության ակադեմիայի անդամ։ 1969-1970 թթ. եղել է Մասաչուսեթս նահանգի Բոստոն քաղաքի Հարվարդի քոլեջի այցելու մանկաբույժ-դոցենտ։
Բրենդը հրատարակել է բազմաթիվ հոդվածներ բժշկության, փիլիսոփայության, գրականության և արվեստի մասին, առողջության հետ կապված խնդիրների վերաբերյալ հանրության համար կազմակերպել է հարյուրավոր դասախոսություններ և սեմինարներ։


== Մրցանակ ==
1976 թվականին Արոն Բրենդին շնորհվել է Հենրիետա Սոլդի անվան մրցանակ` հանրային առողջության բնագավառում ունեցած ներդրման համար։


== Հիշատակ ==
Երուսաղեմի Հար Նոֆ թաղամասի փողոցներից մեկը կոչվում է Արոն Բրենդի անունով։


== Հրատարակված աշխատանքներ ==
Mechanik von Ventilbildungen an den Brustorganen in ihren Beziehungen zum Pneumothorax. Thesis (doctoral)- Friedrich-Wilhelms-Universität zu Berlin, 1935 (In German)
The effect of added corticosteroids on the rates of recovery from beta-hemolytic streptococci in children with rheumatic fever under penicillin prophylaxis, Clinical Pediatrics,, vol. 16, 9
Some Observations on the Epidemic of Asian Influenza in Jerusalem. International record of medicine, Volume 172, Hermes Press, 1959. p. 101
Polygot medical pocket dictionary. ha-Aḳademyah li-refuʼah bi-Yerushalayim, 1976. 308 pp.
Physical culture and medicine. (եբրայերեն՝ תרבות הגוף והרפואה‎). Wingate Institute. 1976. 104 pp.
The Mysterious Illness of Moses Mendelssohn, Koroth, 6:7-8 (1974), pp.421-426


== Ծանոթագրություններ ==
Շեհրազադե

Շեհրազադե (թուրքերեն՝ Şehrazat, սեպտեմբերի 3, 1952(1952-09-03), Անկարա, Թուրքիա), թուրք երգչուհի, դերասանուհի։


== Ալբոմներ ==
45'lik - 1967
Sevemedim (Ես չէի սիրում) - 1980
LP - 1981


== Ծանոթագրություններ ==
Մաթեմատիկական պապիրուսներ

Մաթեմատիկական պապիրուսներ, Հին Եգիպտոսի մաթեմատիկական գիտության հուշարձաններ, վերաբերում են Միջին թագավորության շրջանին (մոտ 21-րդ դար-մոտ 18-րդ դար մ. թ. ա.)։ Առավել հայտնի են Ռինդի և Մոսկովյան պապիրուսները։ 


== Ռինդի պապիրուս ==
Ռինդի պապիրուսը [տիրոջ՝ եգիպտագետ Գ.Ռինդի (Rhind) անունով, գտնվում է Բրիտանական թանգարանում (Լոնդոն)] առաջին անգամ ուսումնասիրել և գերմաներեն հրատարակել է Ա.Այզենլորը 1877 թվականին (այս պապիրուսը հայտնի է նաև Ահմեսի պապիրուս անունով՝ կազմող և գրիչ Ահմեսի անունով)։ Ռինդի պապիրուսն ընդգրկում է կիրառական բնույթի 84 խնդիրների լուծումներ, որոնք վերաբերում են կոտորակների նկատմամբ գործողություններին, ուղղանկյան, եռանկյան, սեղանի և շրջանի մակերեսների հաշվարկներին (որպես վերջինիս մակերես ընդունվում է տրամագծի 8/9-ին հավասար կողմով քառակուսու մակերեսը), ուղղանկյուն զուգահեռանիստի և գլանի ծավալների հաշվարկներին, պարունակում է նաև համեմատական բաժանման, հացահատիկի և նրանից ստացվող հացի կամ գարեջրի քանակական հարաբերության վերաբերյալ խնդիրներ։ 79-րդ խնդրի լուծումը հանգում է երկրաչափական պրոգրեսիայի գումարի հաշվարկի։ Սակայն այս բոլոր խնդիրների լուծման համար չի տրվում որեէ ընդհանուր կանոն և չի արվում որևէ տեսական ընդհանրացում։


== Մոսկովյան պապիրուս ==
Մոսկովյան պապիրուսը [գտնվում է Ա.Ս.Պուշկինի անվան կերպարվեստի թանգարանում ] ուսումնասիրել են ռուս եգիպտագետներ Բ.Ա.Տուրաևը (1917) և Վ.Վ.Ստրուվեն (1927), ամբողջությամբ հրատարակվել է գերմաներեն (1930)։ Պարունակում է 25 խնդիր՝ նույն տիպի, ինչ Ռինդի պապիրուսի խնդիրներն են։ Առանձնակի հետաքրքրություն են ներկայացնում 10 և 14-րդ խնդիրները։ 

10-րդ խնդրում հաշվվում է կիսագլանի (կամ, հնարավոր է, կիսագնդի) կողմնային մակերևույթը։ Սա մաթեմատիկական գրականության մեջ կոր մակերևույթի մակերես հաշվելու առաջին օրինակն է։
10-րդ խնդրի լուծումը հիմնված է քառակուսի հիմքով հատած բուրգի ծավալի ճշգրիտ բանաձևի վրա։Մաթեմատիկական պապիրուսների ուսումնասիրությունը հնարավորություն է ընձեռում պատկերացում կազմելու Հին Եգիպտոսի մաթեմատիկական գիտելիքների մակարդակի մասին։ Տես նաև Եգիպտոս Հին, Տեխնիկան և գիտությունը բաժինը։
Էլինգսրուդասեն (մետրոյի կայարան)

Էլինգսրուդասեն (նորվ.՝ Ellingsrudåsen), Նորվեգիայի մայրաքաղաք Օսլոյի մետրոպոլիտենի վերգետնյա կայարան, որը բացվել է 1981 թվականի նոյեմբերի 8-ին  և ընդգրկված է մետրոյի թիվ 2 գծում։ Ներկայումս սպասարկում է նաև մետրոյի թիվ 1 գիծը։ Թիվ 1 և 2 գծերի համար հանդիսանում է վերջին կայարանը։
Գտնվում է քաղաքի կենտրոնից 12 կմ հեռավորության վրա՝ Էլինգսրուդ և Ալնա միկրոշրջանների միջև։
Կայարանը կամարակապ է, կողասրահներով, որտեղ հասնելու համար անհրաժեշտ է անցնել ինքնաշարժ սանդուղքներով (էքսկալատրներով)։ Պատերը սալիկապատված չեն և որպես դիզայնի մաս, երևում են ժայռաբեկորները։


== Ծանոթագրություններ ==
Շամլի

Շամլի, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 59 հայ բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աստերոիդների ցանկ (274501-274600)

Աստերոիդների ցանկ (274401-274500)  • Աստերոիդների ցանկ  • Աստերոիդների ցանկ (274601-274700)
 Աստերոիդների ցանկ (274401-274500)  • Աստերոիդների ցանկ  • Աստերոիդների ցանկ (274601-274700)
Վստահություն (ֆիլմ, 1975)

«Վստահություն» (ռուս.՝ «Доверие»), խորհրդա-ֆիննական գեղարվեստական պատմա-հեղափոխական ֆիլմ, որը նկարահանել են Էդվին Լայնեն և Վ. Տրեգուբովիչը։ Համատեղ խորհրդա-ֆիննական բեմադրություն է, երկրորդ վերնագիրը՝ «Luottamus»։ Ֆիլմի պրեմիերան տեղի է ունեցել 1976 թվականի օգոստոսի 20-ին Հելսինկիում և 1976 թվականի ապրիլի 21-ին Մոսկվայում։
1965 թվականին նույն օրվա իրադարձությունների մասին նկարահանվել է «Նույն մոլորակի վրա» ֆիլմը։


== Սյուժե ==
Ֆիլմի գործողությունները ծավալվում են մեկ օրվա ընթացքում՝ 1917 թվականի դեկտեմբերի 31-ին։  Ժողովրդական կոմիսարների խորհրդի նիստում, որը վարել է Վ. Ի. Լենինը, կոշտ բանավեճից հետո որոշում է ընդունվում Ֆինլանդիայի անկախության ճանաչման մասին։


== Դերերում ==
Կիրիլ Լավրով – Լենին
Վլադիմիր Տատոսով – Յակով Սվերդլով
Իգոր Դմիտրիև – Վլադիմիր Բոնչ-Բրուևիչ
Մարգարիտա Տերեխովա – Ալեքսանդրա Կոլոնտայ
Անտոնինա Շուրանովա – Ռոզա Լյուքսեմբուրգ
Լեոնխարդ Մերզին – Յուկա Ռախյա
Անատոլի Սոլոնիցին – Շոտման
Լեոնիդ Նևեդոմսկի – Գրիգորի Պետրովսկի
Օլեգ Յանկովսկի – Գեորգի Պյատակով
Ինոկենտի Սմոկտունովսկի – Ֆինլանդիայի գեներալ-նահանգապետ Ն. Ի. Բոբրիկով
Վիլկո Սիիվոլա – Ֆինլանդիայի վարչապետ Պեր Էվինդ Սվինհուվուդ
Էսա Սաարիո – Կուլերվո Մաններ
Յարնո Հիիլոսկորպի – Յուրյո Էլիաս Սիրոլա
Եերո Սալմի – Գուստավ Ռովիո
Յորան Շաուման – Էյգեն Շաուման
Եվգենյա Վետլովա – Լենինի քարտուղար
Գրիգորի Գայ – ժամանակավոր կառավարության անդամ
Յուրի Դեմիչ – Նիկոլայ II
Լև Դուրով – լրտես գնացքում
Վիկտոր Զապորոժսկի – կարմիրբանակային 
Վալերի Կարավաև – նավաստի Սերգեյ 
Իգոր Կաշինցև – Պուրիշկևիչ
Պավել Կաշլակով
Աֆանասի Կոչետկով – Մաքսիմ Գորկի
Յուրի Կուզմենկով – Անդրեյ Տիմոնին
Իրինա Միրոշնիչենկո – Մարիա Անդրեևա
Թամարա Ուրժումովա – կոմսուհի
Պյոտր Շելոխոնով – Պոկրովսկի
Գեորգի Շտիլ – գնդապետ
Ալեքսեյ Էյբոժենկո – Կրիլենկո
Բորիս Առաքելով – էսէռ
Վսևոլոդ Կուզնեցով – Մարկով
Վյաչեսլավ Վասիլև – Միրբախ
Ալեքսանդր Դեմյանենկո – հեղինակի տեքստ


== Մրցանակներ ==
Հատուկ մրցանակ և ժյուրիի դիպլոմ՝ 10-րդ Համամիութենական փառատոնում (1977, Ռիգա)


== Ծանոթագրություններ ==


== Գրականություն ==
Rollberg, Peter. Historical Dictionary of Russian and Soviet Cinema. Scarecrow Press, 2008.


== Արտաքին հղումներ ==
«Վստահություն» ֆիլմը «Энциклопедия отечественного кино» կայքում
1370

1370 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1370 թվականն է, 
XIV դարի 70-րդ տարին։


== Դեպքեր ==


== Ծնունդներ ==
Ապրիլի 11 - Ֆրիդրիխ I Ռազմատենչ, Սաքսոնիայի կուրֆյուրստ 1423 թվականից, Մեյսենի մարկգրաֆ Ֆրիդրիխ IV Մռայլ անունով 1381 թվականից


== Մահեր ==
Դալնիե Զելենցի

Դալնիե Զելենցի (ռուս.՝ Дальние Зеленцы), գյուղ Ռուսաստանի Մուրմանսկի մարզի Կոլսկի շրջանի կազմում։
Բնակչությունը 2010 թվականին գրանցված տվյալներով կազմում էր 52 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Յոն (դեպարտամենտ)

Յոն (ֆրանսերեն՝ Yonne), դեպարտամենտ Ֆրանսիայի կենտրոնական մասում։

Յոն դեպարտամենտի կարգային թիվն է՝ 89։


== Պատմական տեղեկություններ ==

Յոնը 1790 թ. մարտի 4-ին ֆրանսիական հեղափոխության ժամանակ ձևավորված 83 դեպարտամենտներից մեկն է։ Անունն ստացել է Սենի վտակ Յոն գետից։


== Աշխարհագրական տվյալներ ==

Յոնի տարածքը 7427 կմ² է, բնակչությունը՝ 352.5 հազար մարդ, պրեֆեկտուրան Օսեր քաղաքն է։
Բուրգունդիայի չորս դեպարտամենտներից մեկն է, գտնվում է հյուսիսարևմտյան մասում, սահմանակից է Իլ դը Ֆրանս երկրամասին։
Դեպարտամենտի ամենամեծ քաղաքը և պրեֆեկտուրան Օսերն է, բնակչությունը՝ 40 000։


== Բնակչություն ==
Յոնի բնակչությունը խոսում է հիմնականում ֆրանսերեն։
2012 թվականի տվյալներով դեպարտամենտի բնակչությունը կազմում է 341 902 մարդ։ Խտությունը՝ 46 մարդ/կմ²։ Օսեր քաղաքը 180 603 բնակչությամբ ամենախիտ բնակեցված բնակավայրն է։
Դեպարտամենտի մյուս գլխավոր քաղաքները, որոնք ունեն ավելի քան 5000 բնակիչ, հետևյալն են՝


== Ծանոթագրություններ ==


== Արտաքին հղումներ ==
Պաշտոնական կայք